Diari Oficial de la Generalitat Valenciana


Sumari del DOGV 8657, del 16-10-2019 (2019/9649)

ORDRE 6/2019, de 7 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors i agricultores en zones amb limitacions naturals, continguts en el Programa de desenvolupament rural de la Comunitat Valenciana 2014-2020 i cofinançats pel Fons Europeu Agrícola de Desenvolupament Rural (FEADER).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/10/07/6/dof/vci/html**

### Dades del document

Número de DOGV
:   8657

Data del DOGV
:   16-10-2019

Secció del DOGV
:   I. DISPOSICIONS GENERALS

Número del document
:   2019/9649


Data del document
:   07-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda a l'agricultura
    * legislació
    * subsidi d'instal·lació
    * jove agricultor

ORDRE 6/2019, de 7 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors i agricultores en zones amb limitacions naturals, continguts en el Programa de desenvolupament rural de la Comunitat Valenciana 2014-2020 i cofinançats pel Fons Europeu Agrícola de Desenvolupament Rural (FEADER). [2019/9649]  
  
PREÀMBUL  
  
L'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors i agricultores en zones amb limitacions naturals, continguts en el Programa de desenvolupament rural de la Comunitat Valenciana 2014-2020 i cofinançats pel Fons Europeu Agrícola de Desenvolupament Rural (FEADER), publicada en el DOGV núm. 7478, de 4 de març de 2015, conté en la part dispositiva les bases reguladores i el procediment de concessió d'aquestes subvencions. Posteriorment va ser modificada per l'Ordre 18/2016, de 20 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, publicada en el DOGV núm. 7839, de 28 de juliol de 2016.  
D'acord amb els articles 31 i 32 del Reglament (UE) núm. 1305/2013 del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), modificat per l'article 1.13.b del Reglament (UE) núm. 2017/2393 del Parlament Europeu i de Consell, de 13 de desembre de 2017, el Comité de Seguiment del PDR-CV 2014-2020 va aprovar en la reunió del 12 de juny de 2018 la nova delimitació de les zones amb limitacions naturals que entrarà en vigor a partir de l'1 de gener de 2019. Aquesta nova delimitació està inclosa en la tercera modificació del Programa de desenvolupament rural de la Comunitat Valenciana 2014-2020, que ha sigut aprovada per la Comissió Europea el 5 de desembre de 2018.  
Els criteris aplicats a la nova delimitació de les zones amb limitacions naturals, i la mateixa naturalesa de l'ajuda, tenen com a objecte compensar la pèrdua d'ingressos i els costos addicionals en els quals incorren les explotacions agràries dependents de la seua base territorial quan aquesta se situa en zones amb limitacions, la qual cosa fa necessari excloure'n les explotacions ramaderes en règim intensiu.  
En conseqüència, d'acord amb el que s'estableix en el PDR-CV 2014-2020 (després de la tercera modificació), cal ajustar les condicions i les zones en les quals s'ha d'aplicar la mesura 13 relativa als pagaments a zones amb limitacions naturals o altres limitacions específiques. Aquestes modificacions, realitzades d'acord amb el PDR i tal com estableix l'article 129.1 de la Llei 39/2015, d'1 d'octubre, del procediment administratiu comú de les administracions públiques, s'han realitzat de conformitat amb els principis de necessitat, eficàcia, proporcionalitat, seguretat jurídica, transparència, i eficiència.  
D'acord amb el que s'ha exposat i amb el que es preveu en el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en què correspon a la Direcció General de Desenvolupament Rural i Política Agrària Comuna (PAC) les funcions en matèria de foment i garantia agrària, polítiques de desenvolupament rural, política agrària comuna i foment de l'agricultura ecològica, entre d'altres; la Llei 38/2003, de 17 de novembre, general de subvencions, i l'article 165.2 de la Llei de la Generalitat 1/2015, de 6 de febrer, d'hisenda pública, del sector públic instrumental i de subvencions, que determina la competència per a aprovar les ordres de conselleria i, així mateix, l'article 160.2.b d'aquesta llei, que habilita la persona titular de la conselleria que disposa de la competència per a aprovar les bases reguladores de les subvencions, segons l'article 28.e de la Llei 5/1983, del Consell, obtingut l'informe de l'Advocacia General de la Generalitat, conforme amb el dictamen del Consell Jurídic Consultiu, a proposta de la Direcció General de Desenvolupament Rural i Política Agrària Comuna,  
  
  
ORDENE  
  
Article únic. Modificació de l'Ordre 6/2015, 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors i agricultores en zones amb limitacions naturals, continguts en el Programa de desenvolupament rural de la Comunitat Valenciana 2014-2020 i cofinançats pel Fons Europeu Agrícola de Desenvolupament Rural (FEADER).  
1. Es modifica l'apartat b de l'article 6 de l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, que queda redactat com s'indica en l'annex a la present ordre.  
S'afig l'ordinal 3r a l'apartat b de l'article 6 de l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, que queda redactat com s'indica en l'annex a la present ordre.  
2. Es modifica l'annex II de l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, que queda redactat com s'indica en l'annex a la present ordre.  
  
  
  
DISPOSICIONS ADDICIONALS  
  
Primera. Obligacions econòmiques  
La present ordre no genera obligacions econòmiques per a la Generalitat, i no té incidència pressupostària.  
  
Segona. No subjecció a la política de la competència de la UE.  
En aplicació dels articles 3 i 4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en aquesta ordre i a les convocatòries que es realitzen en aplicació d'aquesta no els és aplicable l'article 107.1 del Tractat de funcionament de la UE (TFUE), atés que els fons destinats a finançar les actuacions previstes tenen origen comunitari en el marc de les previsions de l'article 81 i 82 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), i s'inclouen dins de l'àmbit d'aplicació de l'article 42 del TFUE.  
  
  
DISPOSICIÓ DEROGATÒRIA  
  
Única Derogació normativa  
Queden derogades totes les disposicions d'igual o inferior rang que s'oposen al que es disposa en la present ordre.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 7 d'octubre de 2019  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÀ HERRERA.  
  
ANNEX ÚNIC  
  
Modificació de l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors i agricultores en zones amb limitacions naturals, continguts en el Programa de desenvolupament rural de la Comunitat Valenciana 2014-2020 i cofinançats pel fons Europeu Agrícola de Desenvolupament Rural (FEADER).  
  
Apartat primer. Es modifica l'apartat b de l'article 6 de l'Ordre 6/2015 de 27 de febrer, que passa a tindre la redacció següent:  
  
Article 6. Condicions d'elegibilitat  
«b) Requisits relacionats amb l'explotació:  
1r. Les ajudes es concediran per la superfície agrícola, definida en virtut de l'article 2.1.f del Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
2n. Les explotacions ramaderes hauran de mantindre una càrrega ramadera mínima de 0,2 UGM/ha. Solament seran auxiliables les superfícies de pastura amb un règim d'aprofitament extensiu o mixt i que complisquen el mínim de càrrega ramadera indicat. A aquest efecte, l'explotació ramadera haurà d'estar situada, íntegrament o en part, en zones amb limitacions naturals diferents de les de muntanya.  
3r. No seran objecte d'ajuda les explotacions ramaderes en règim intensiu (amb més d'1,4 UGM/ha) per tractar-se d'un sistema d'explotació diferenciat, per la qual cosa no correspon atorgar un import d'ajuda que supere els 25 ?/ha».  
  
  
Apartat segon. Es modifica l'annex II de l'Ordre 6/2015, de 27 de febrer, que passa a tindre la redacció següent:  
  
  
Zones amb Limitacions Naturals significatives  
  
COD. PROV PROVÍNCIA COD. MUNICIPI MUNICIPI  
03 ALACANT 004 AIGÜES  
03 ALACANT 009 ALCOI  
03 ALACANT 013 ALGUEÑA  
03 ALACANT 900 ALACANT  
03 ALACANT 019 ASPE  
03 ALACANT 021 BANYERES DE MARIOLA  
03 ALACANT 023 BENEIXAMA  
03 ALACANT 031 BENIDORM  
03 ALACANT 041 BENISSA  
03 ALACANT 043 BIAR  
03 ALACANT 046 BUSOT  
03 ALACANT 051 CAMPO DE MIRRA  
03 ALACANT 052 CAÑADA  
03 ALACANT 053 CASTALLA  
03 ALACANT 066 ELDA  
03 ALACANT 069 FINESTRAT  
03 ALACANT 071 GATA DE GORGOS  
03 ALACANT 077 FONDÓ DE LES NEUS, EL  
03 ALACANT 078 HONDÓN DE LOS FRAILES  
03 ALACANT 079 IBI  
03 ALACANT 081 XALÓ  
03 ALACANT 082 XÀBIA  
03 ALACANT 083 XIXONA  
03 ALACANT 085 LLÍBER  
03 ALACANT 089 MONÒVER  
03 ALACANT 091 MURLA  
03 ALACANT 096 ONIL  
03 ALACANT 098 ORXETA  
03 ALACANT 100 PARCENT  
03 ALACANT 101 PEDREGUER  
03 ALACANT 104 PETRER  
03 ALACANT 105 PINÓS, EL  
03 ALACANT 114 ROMANA, LA  
03 ALACANT 116 SALINAS  
03 ALACANT 122 SANT VICENT DEL RASPEIG  
03 ALACANT 123 SAX  
03 ALACANT 125 SENIJA  
03 ALACANT 139 VILA JOIOSA, LA  
03 ALACANT 140 VILLENA  
12 CASTELLÓ 003 ALBOCÀSSER  
12 CASTELLÓ 004 ALCALÀ DE XIVERT  
12 CASTELLÓ 005 L'ALCORA  
12 CASTELLÓ 016 ARTANA  
12 CASTELLÓ 029 BENLLOCH  
12 CASTELLÓ 031 BORRIOL  
12 CASTELLÓ 033 CABANES  
12 CASTELLÓ 034 CÀLIG  
12 CASTELLÓ 036 CANET LO ROIG  
12 CASTELLÓ 039 CASTELLNOVO  
12 CASTELLÓ 044 CERVERA DEL MAESTRE  
12 CASTELLÓ 049 COSTUR  
12 CASTELLÓ 050 COVES DE VINROMÀ, LES  
12 CASTELLÓ 067 GELDO  
12 CASTELLÓ 070 JANA, LA  
12 CASTELLÓ 071 JÉRICA  
12 CASTELLÓ 081 NAVAJAS  
12 CASTELLÓ 094 POBLA TORNESA, LA  
12 CASTELLÓ 095 RIBESALBES  
12 CASTELLÓ 098 SALZADELLA, LA  
12 CASTELLÓ 099 SANT JORDI  
12 CASTELLÓ 100 SANT MATEU  
12 CASTELLÓ 101 SAN RAFAEL DEL RÍO  
12 CASTELLÓ 102 SANTA MAGDALENA DE PULPIS  
12 CASTELLÓ 104 SEGORBE  
12 CASTELLÓ 106 SONEJA  
12 CASTELLÓ 107 SOT DE FERRER  
12 CASTELLÓ 109 TALES  
12 CASTELLÓ 111 TÍRIG  
12 CASTELLÓ 120 TORRE D'EN DOMÈNEC, LA  
12 CASTELLÓ 121 TRAIGUERA  
12 CASTELLÓ 122 USERES, LES  
12 CASTELLÓ 124 VALL D'ALBA, LA  
12 CASTELLÓ 128 VILAFAMÉS  
12 CASTELLÓ 132 VILANOVA D'ALCOLEA  
12 CASTELLÓ 144 SANT JOAN DE MORÓ  
46 VALÈNCIA 004 AGULLENT  
46 VALÈNCIA 012 ALBORACHE  
46 VALÈNCIA 027 ALFARRASÍ  
46 VALÈNCIA 039 ANNA  
46 VALÈNCIA 043 AIELO DE RUGAT  
46 VALÈNCIA 044 AYORA  
46 VALÈNCIA 046 BARX  
46 VALÈNCIA 047 BÈLGIDA  
46 VALÈNCIA 049 BELLÚS  
46 VALÈNCIA 054 BENETÚSSER  
46 VALÈNCIA 056 BENIATJAR  
46 VALÈNCIA 057 BENICOLET  
46 VALÈNCIA 062 BENIGÀNIM  
46 VALÈNCIA 070 BENISSODA  
46 VALÈNCIA 071 BENISSUERA  
46 VALÈNCIA 074 BOCAIRENT  
46 VALÈNCIA 075 BOLBAITE  
46 VALÈNCIA 077 BUFALI  
46 VALÈNCIA 079 BUÑOL  
46 VALÈNCIA 082 CAMPORROBLES  
46 VALÈNCIA 088 CARRÍCOLA  
46 VALÈNCIA 091 CASINOS  
46 VALÈNCIA 092 CASTELLÓ DE RUGAT  
46 VALÈNCIA 097 CAUDETE DE LAS FUENTES  
46 VALÈNCIA 106 QUATRETONDA  
46 VALÈNCIA 109 CHELLA  
46 VALÈNCIA 111 CHESTE  
46 VALÈNCIA 113 CHIVA  
46 VALÈNCIA 114 CHULILLA  
46 VALÈNCIA 120 ENGUERA  
46 VALÈNCIA 126 FONTANARS DELS ALFORINS  
46 VALÈNCIA 130 FONT DE LA FIGUERA, LA  
46 VALÈNCIA 131 FUENTERROBLES  
46 VALÈNCIA 135 GESTALGAR  
46 VALÈNCIA 140 GUADASSÉQUIES  
46 VALÈNCIA 146 JARAFUEL  
46 VALÈNCIA 151 LOSA DEL OBISPO  
46 VALÈNCIA 160 MACASTRE  
46 VALÈNCIA 171 MISLATA  
46 VALÈNCIA 172 MOIXENT  
46 VALÈNCIA 175 MONTAVERNER  
46 VALÈNCIA 181 NAVARRÉS  
46 VALÈNCIA 186 ONTINYENT  
46 VALÈNCIA 187 OTOS  
46 VALÈNCIA 191 PALOMAR, EL  
46 VALÈNCIA 192 PATERNA  
46 VALÈNCIA 198 PINET  
46 VALÈNCIA 202 POBLA DEL DUC, LA  
46 VALÈNCIA 212 RÀFOL DE SALEM, EL  
46 VALÈNCIA 215 REQUENA  
46 VALÈNCIA 221 RUGAT  
46 VALÈNCIA 223 SALEM  
46 VALÈNCIA 226 SEGART  
46 VALÈNCIA 230 SERRA  
46 VALÈNCIA 234 SINARCAS  
46 VALÈNCIA 242 TERRATEIG  
46 VALÈNCIA 248 TOUS  
46 VALÈNCIA 251 UTIEL  
46 VALÈNCIA 253 VALLADA  
46 VALÈNCIA 256 VENTA DEL MORO  
46 VALÈNCIA 260 VILLAR DEL ARZOBISPO  
46 VALÈNCIA 261 VILLARGORDO DEL CABRIEL  
46 VALÈNCIA 265 ZARRA


Còpia Permalink ELI